డ్రగ్స్ ఉచ్చులో చిక్కుకున్న బాలీవుడ్ తారలు వీళ్లే..
Highlights
టాలీవుడ్ లింకులతో ప్రకంపనలు సృష్టిస్తున్న డ్రగ్స్ కేసు
బాలీవుడ్ లోనూ వెలుగు చూసిన అనేక డ్రగ్స్ స్కాండల్స్
డ్రగ్స్ ఉచ్చులో సంజయ్ దత్, ఫర్దీన్ ఖాన్, విజయ్ రాజ్,మమతా కులకర్ణి, సుజానే
కారణమేదైనా సెలెబ్రిటీలు డ్రగ్స్ కు బానిసవడం చాలా కాలంగా చూస్తూనే వున్నాం. తాజాగా.. టాలీవుడ్ డ్రగ్ స్కాండల్ లో పలువురు ప్రముఖుల ప్రమేయంపై... తెలంగాణ ఎక్సైజ్ శాఖ సిట్  ఉక్కుపపాదం మోపిన నేపథ్యంలో విచారణాధికారులకు అంతర్జాతీయ కాల్స్ చేసి మరీ బెదిరిస్తున్న తరుణంలో ఈ డ్రగ్ మాఫియాకు ఎంతటి నెట్ వర్క్ వుందో అర్థం చేసుకోవచ్చు. తాజాగా టాలీవుడ్ కు సంబంధించి కెల్విన్ అనే తీగ లాగితే.. డొంకంతా కదిలి.. టాప్ దర్శకుడు పూరీ జగన్నాథ్ సహా రవితేజ, ఛార్మి, ముమైత్ ఖాన్, సుబ్బరాజు, తరుణ్, నవదీప్ లాంటి పలువురు ప్రముఖ టాలీవుడ్ పర్సనాలిటీస్ విచారణ ఎదుర్కొంటున్నారు.
ఇప్పటికే పూరీ, కెమెరామన్ శ్యామ్ కె నాయుడు, సుబ్బరాజు, తరుణ్ తదితరులు విచారణ ఎదుర్కోగా.. ముమైత్ ఖాన్, ఛార్మి సహా పలువురు ఇతర టాలీవుడ్ సెలెబ్రిటీలను కూడా సిట్ విచారించనుంది. మొత్తానికి టాలీవుడ్ అయినా బాలీవుడ్ అయినా.. డ్రగ్స్ కు సెలెబ్రిటీలు బానిసలవుతున్నారనే వాస్తవం సినీ హీరో హిరోయిన్లను అభిమానించే  ప్రేక్షకులకు మింగుడు పడటంలేదు.
ఇటీవల కాలంలో బాలీవుడ్ లోనూ డ్రగ్స్ స్కాండల్స్ బాగానే వెలుగు చూసాయి. డ్రగ్స్ మూలంగా పలువురు బాలీవుడ్ సెలెబ్రిటీలు.. డ్రగ్స్ కు బానిసలై తమ కెరీర్ లు నాశనం చేసుకున్నారు.  తాజాగా బాలీవుడ్ హీరో రణ్ బీర్ కపూర్ స్వయంగా డ్రగ్స్ వాడినట్లు వెల్లడించడంతో బాలీవుడ్ లోనూ కలకలం రేపింది. ముఖ్యంగా పబ్స్ లో, డిస్కో థెక్స్ లో యువతను టార్గెట్ చేస్తున్న డ్రగ్స్ మాఫియా సినిమా పర్సనాలిటీలు దొరికితే పండగ చేసుకుంటోంది. జూన్ 25న యాంటీ డ్రగ్స్ జరుపుకుని నెల కూడా గడవని తరుణంలో... టాలీవుడ్ లో డ్రగ్స్ స్కామ్ ప్రకంపనలు సృష్టిస్తోంది.
ప్రస్థుతం పలువురు తెలుగు సినీ ప్రముఖులు ఈ కేసులో విచారణ ఎదుర్కొంటుండగా బాలీవుడ్ లోనూ డ్రగ్స్ స్కాండల్ బాగానే ప్రభావం చూపిందని అంతా గుర్తు చేసుకుంటున్నారు. 2001లో ప్రముఖ బాలీవుడ్ నటుడు ఫిరోజ్ ఖాన్ కుమారుడు హీరో ఫర్దీన్ ఖాన్ డ్రగ్స్ కేసులో అరెస్టయ్యాడు. ఇక బాలీవుడ్ మున్నాభాయ్ సంజయ్ దత్ 1982లో వయసులో వున్నప్పుడే డ్రగ్స్ కేసులో ఇన్ వాల్వ్ అయి పట్టుబడి 5 నెలలు జైలు శిక్ష అనుభవించాడు.
ఇక రీసెంట్ టైమ్స్ లో రాక్ స్టార్ మూవీ కోసం తాను కూడా డ్రగ్స్ సేవించానని రణ్ బీర్ కపూర్ అంగీకరించడం సంచలనం సృష్టించింది. ఇక ప్రముఖ బాలీవుడ్ కమెడియన్ విజయ్ రాజ్ 2005లో దుబయి ఎయిర్ పోర్ట్ లో డ్రగ్స్ తో పట్టుబడటం సంచలనం సృష్టించింది. ఇక యోయో హనీ సింగ్ కూడా డ్రగ్స్ కు బానిసై తన కెరీర్ నాశనం చేసుకున్న వారిలో వున్నాడు. తన ఖాతాలో అనేక హిట్స్ వున్నా.. డ్రగ్స్ కు బానిసై చాలాకాలంగా ఫేమ్ లో లేకుండా కనుమరుగయ్యాడు.
సుష్మితా సేన్  లాంటి మిస్ యూనివర్స్ తో ర్యాంప్ వాక్ చేసిన ప్రముఖ మోడల్ గితాంజలి నాగ్ పాల్ దీనస్థితిలో దిల్లీలో పార్క్ సమీపంలో గుడివద్ద.. దారుణమైన పరిస్థితుల్లో కనిపించడం అప్పట్లో సంచలనమైంది. ఇక షారుఖ్ సతీమణి గౌరి ఖాన్ కూడా... బెర్లిన్ ఎయిర్ పోర్ట్ లో అక్రమంగా డ్రగ్స్ కలిగి వున్నారనే ఆరోపణలు ఎదుర్కొన్నారు. వీరితోపాటు బాలీవుడ్ హేండ్ సమ్ హీరో హృతిక్ రోషన్ మాజీ సతీమణి సుజానే కూడా డ్రగ్స్ బానిసైనట్లు, అందువల్లే 2014 నవంబర్ లో హృతిక్ విడాకులు తీసుకున్నట్లు ఒక ప్రచారం జోరుగా సాగింది.
ఇక బాలీవుడ్ అలనాటి ప్రముఖ హీరోయిన్ మమతా కుల్ కర్ణి కూడా భారీ డ్రగ్స్ దందాలో ఇన్ వాల్వ్ అయినట్లు ముంబై పోలీసులతో కలిసి యూఎస్ పోలీసులు చేపట్టిమన ఎంక్వయిరీలో తేలింది. ఇకక సెలెబ్రిటీ కాకున్నా.. ప్రముఖ రాజకీయ నేత ప్రమోద్ మహాజన్ కుమారుడు, రాహుల్ మహాజన్ కూడా డ్రగ్స్ ఓవర్ డోస్ తో అడ్డంగా బుక్కయ్యాడని, కొకైన్ అధిక మోతాదులో తీసుకోవడం వల్లే రాహుల్ ఓ సారి అత్యవసర చికిత్స కూడా తీసుకున్నాడని తెలిసిందే. ఇలా డ్రగ్స్ కు బానిసలై జీవితంలో నష్టపోయిన వారే తప్ప ఉద్ధరించిన సెలెబ్రిటీలెవరూ లేరు. మరి టాలీవుడ్ డ్రగ్స్ దందాలపై ఇంకెన్ని విషయాలు వెలుగులోకొస్తాయో.. ఎంత మంది తెలుగు సినీ ప్రముఖులు బయట పడతారోననే అనుమానాలు సర్వత్రా వినిపిస్తున్నాయి.
Last Updated 25, Mar 2018, 11:56 PM IST